Държавен вестник, бр. 104, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  104
ПОСТАНОВЛЕНИЕ № 287 
ОТ 11 ДЕКЕМВРИ 2018 Г.
за приемане на Устройствен правилник на 
Българския институт по метрология
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на Българския институт по метрология.
Заключителни разпоредби
§ 1. Отменя се Устройственият правилник 
на Българския институт по метрология, при-
ет с Постановление № 109 на Министерския 
съвет от 2006 г. (обн., ДВ, бр. 40 от 2006 г.; 
изм. и доп., бр. 33 и 53 от 2008 г., бр. 98 от 
2009 г., бр. 12, 22 и 94 от 2012 г., бр. 14 и 108 
от 2014 г., бр. 32 от 2015 г. и бр. 5 от 2016 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
УСТРОЙСТВЕН ПРАВИЛНИК
на Българския институт по метрология
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност-
та, структурата, числеността на персонала и 
организацията на работата на Българския 
институт по метрология, наричан по-нататък 
„Института“.
Чл. 2. (1) Институтът е юридическо лице 
на бюджетна издръжка със седалище в София.
(2) Председателят на Института е второ-
степенен разпоредител с бюджет по бюджета 
на Министерството на икономиката.
Чл. 3. Институтът е администрация, която 
подпомага председателя на Института при 
осъществяване на правомощията му, осигу-
рява технически дейността му и извършва 
дейности по административното обслужване 
на физически и юридически лица.
Чл. 4. Дейността на Института се фи-
нансира от бюджета на Министерството на 
икономиката и от собствени приходи.
Чл. 5. Институтът е администрация за из-
пълнение на държавната политика в областта 
на измерванията, включваща:
1. създаване, съхраняване и усъвършенст-
ване на националните еталони на Република 
България;
2. организиране на изграждането и разви-
тието на националната система за сертифи-
цирани сравнителни материали;
3. осигуряване проследимост на измерва-
нията в страната;
4. осъществяване контрол на средствата 
за измерване;
5. извършване на метрологична експертиза 
на средствата за измерване;
6. подпомагане на органите на държав-
ната власт при осъществяване на техните 
правомощия по въпроси, които са свързани 
с измервания;
7. провеждане на метрологичните изслед-
вания и предоставянето на услуги, които 
са свързани с измервания и със средства за 
измерване, в области от обществен, научен и 
икономически интерес;
8. провеждане на дейности по международно 
признаване на резултатите от извършваните 
в Република България измервания.
Г л а в а  в т о р а
ПРЕДСЕДАТЕЛ НА ИНСТИТУТА
Раздел І
Общи положения
Чл. 6. (1) Институтът се ръководи и пред-
ставлява от председател, който се определя с 
решение на Министерския съвет и се назначава 
от министър-председателя.
(2) Председателят е орган на изпълнител-
ната власт в областта на измерванията.
(3) При осъществяване на своите правомо-
щия председателят на Института се подпомага 
от заместник-председател, който се определя 
с решение на Министерския съвет по пред-
ложение на председателя на Института и се 
назначава от министър-председателя.
(4) Правомощията на председателя в не-
гово отсъствие се изпълняват от заместник-
председателя.
(5) Председателят делегира със заповед 
правомощията си на заместник-председателя 
и определя неговите функции.
Раздел ІІ
Правомощия на председателя
Чл. 7. (1) Председателят на Института:
1. изпълнява определената от Министер-
ския съвет държавна политика в областта на 
измерванията;
2. подпомага министъра на икономиката 
при разработването на държавната политика 
в областта на измерванията;
3. предлага на Министерския съвет ут-
върждаването на националните еталони на 
Република България;
4. предлага за приемане от Министерския 
съвет на дългосрочна програма за развитие 
на националните еталони;
5. приема дългосрочна програма за развитие 
на националната система за сертифицирани 
сравнителни материали, координира нейното 
изпълнение и издава сертификати за серти-
фицираните сравнителни материали;
6. одобрява и отнема одобряването на типа 
на средства за измерване;